**Shahrizan bin Ahmad** atau lebih dikenali sebagai **Abon** (lahir 8 Ogos 1960) merupakan seorang pelawak dan pelakon Malaysia. Beliau ialah antara seorang pelawak paling malar hijau (retro) di Malaysia. Mula berlawak sejak 1990 hingga kini beliau masih lagi laris muncul dalam banyak produksi terutama filem dan drama tempatan. Abon juga sangat digemari apabila sering muncul sebagai penghibur *stand-up* di majlis-majlis anugerah dan konsert hiburan. Beliau sering memainkan watak lelaki Jawa dalam persembahannya.

Beliau dan Mr. Os membentuk kumpulan Osbon telah menjuarai pertandingan Maharaja Lawak Mega pada 30 Disember 2011.

Ikon
----

Kemunculan beliau dalam video muzik lagu 'Terhangat Di Pasaran' arahan Yusry Abdul Halim pada tahun 2005 membuatkan beliau kembali popular dan sering dirujuk menerusi gaya lucunya dalam video muzik persembahan kumpulan KRU bersama Adam AF2 itu.

Johan Maharaja Lawak Mega
-------------------------

Kumpulan Osbon (Mohd Yusof Abdul Hamid, 50 tahun, dan Sharizan Ahmad , 51 tahun) memikat orang ramai dan juri dan berkesudahan menjuarai pertandingan Maharaja Lawak Mega pada 30 Disember 2011 di Stadium Malawati, Shah Alam, Selangor. Maharaja Lawak Mega disiarkan secara langsung setiap Jumaat, pukul 10 malam menerusi saluran Astro Warna (Saluran 132) dari Royal Theater Selangor. Siaran ini berlangsung dari 30 Oktober 2011 hingga 30 Disember 2011. Mereka dikehendaki membuat dua persembahan bertemakan konsep bebas dan komedi muzikal.

Osbon memenangi hadiah wang tunai sebanyak RM350,000 dan sebuah trofi sumbangan Astro. Pesaing sengit mereka , Boboi gandingan (Afdlin Shauki dan Harun Salim Bachik) menerima hadiah wang tunai sebanyak RM250,000 berserta sebuah trofi. Ketiga ialah kumpulan Saehu daripada Indonesia membawa hadiah wang tunai RM150,000 dan sebuah trofi. Keempat ialah kumpulan Syok yang dianggotai oleh Ifa Raziah, Suhaimi Yusof dan Mohd Arif Shamsudin. Mereka mendapat wang tunai sebanyak RM50,000 berserta trofi.

Juri tetap ialah Datuk Redzuawan Ismail (Chef Wan), penyanyi Datuk Siti Nurhaliza dan bekas pemain bola sepak negara Zainal Abidin Hassan. AC Mizal menjadi pengacara tetap.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1990 | *Riang Tirana* |  | Filem pertama |
| 1998 | *Panas* | Sahar |  |
| 2001 | *No Problem* | Wak Jono |  |
| 2006 | *Cicak-Man* | Pengawal Keselamatan 1 | Penampilan kameo |
| 2007 | *Cinta Yang Satu* | Wak |  |
| *Budak Lapok* | Wak Mustardjo | Suara |
| 2009 | *Momok The Movie* | Kadir |  |
| 2011 | *Toyol Nakal* | Tuan Haji Ali |  |
| 2012 | *Chantek* | Penerbit |  |
| *Baik Giler!!* | Ayah Afiq |  |
| 2013 | *Oh Mak Kau* | Pak Maun |  |
| *Tokak* | Mamat |  |
| 2018 | *Awang Gerudi* | Pak Mahmud |  |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 1997 | *Kisah Benar* (Musim 14) | Imran | TV3 | Episod: "Lencongan" |
| 1998 | *Kisah Benar* (Musim 16) | Razak | Episod: "Azam Baru" |
| 2010-2011 | *Gerak Khas* (Musim 13) | Jiman Jawa | TV2 | Pelakon undangan |
| 2021 | *Ramadan Pertama Edi* | Yayan | Astro Ria |  |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 1995 | *Amer Amera* |  | TV3 |
| 2003 | *Momok* | Kadir | VCD |
| *Aisah Lima Puluh Sen* | Wah Remy | Astro Ria |
|

### Peserta

| Tahun | Tajuk | Kumpulan |
| --- | --- | --- |
| 2011 | *Maharaja Lawak Mega 2011* | Osbon |
| 2012 | *Maharaja Lawak Mega 2012* | Sabon |
|

Anugerah dan pencalonan
-----------------------

* (Pencalonan) - Artis Komedi Lelaki Popular (ABPBH) 1998/99.

Rujukan
-------

1. ↑  Osbon Juara Maharaja Lawak Mega, Bawa Pulang RM350,000 Diarkibkan 2012-07-13 di Wayback Machine mStar Online (21 Disember 2011). Diperoleh pada 28 Mei 2012.
2. ↑  MLM: Osbon Pesaing Sengit Boboi Diarkibkan 2012-07-13 di Wayback Machine mStar Online (10 Disember 2011). Diperoleh pada 28 Mei 2012.

Pautan luar
-----------

* Abon di Pangkalan Data Filem Internet (IMDb)